open-index/open-wikipedia-markdown huggingface dataset:
Arkeologiåret 1934

**Arkeologiåret 1934** er en oversikt over blant annet utgravninger, fødte og avdøde personer med tilknytning til arkeologi i 1934.

## Utforskninger
* Et Mayafunnsted i Becan blir gjenoppdaget av arkeologen Karl Ruppert og John Denison.

## Utgravinger
*  Et prosjekt i regi av Poznań University i Biskupin begynner, ledet av Józef Kostrzewski og Zdzislaw Rajewsk.
* Snaketown, Arizona, under ledelse av Harold S. Galdwin.
* Kennet Avenue av Alexander Keiller (fortsetter til 1935).
* Maiden Castle i Dorset av Mortimer Wheeler (fortsetter til 1937).
* Persepolis av Erich Schmidt (fortsetter til 1939).

## Funn

* 2. januar – Warkavasen blir funnet i Uruk.
* *[[Statue of Ebih-Il]]* blir gravd opp i Mari i Syria.
## Publiseringer
**En oldtidsgranskers erindringer* av Jens Jacob Worsaae

## Fødsler
*18. mai – Torsten Edgren, finsk arkeolog
*19. august – Karl W. Butzer, tyskfødt amerikansk geograf, kulturell økolog og miljøarkeolog (død 2016)
*2. september – Donald B. Redford, canadisk egyptolog
*4. september – Giovanni Colonna, italiensk arkeolog og etruskolog
*24. september – Giovanni Pettinato, italiensk historiker og assyriolog (død 2011)
*17. desember – Peter Donat, tysk middelalderarkeolog
*Ahmed Osman, egyptisk forfatter og egyptolog

## Dødsfall

*22. februar – Thomas Eric Peet, engelsk egyptolog (født 1882)
*24. februar – Sophus Müller, dansk arkeolog (født 1846)
*14. mars – Francis Llewellyn Griffith, britisk egyptolog (født 1862)
*5. juni – Corrado Ricci, italiensk arkeolog og kunsthistoriker (født 1858)
*23. november – E. A. Wallis Budge, engelsk egyptolog (født 1857) 
## Bildeglleri

Kurt_Sethe.jpg|Kurt Heinrich Sethe(1869-1934)
ArthurSurridgeHunt.jpg|Arthur Surridge Hunt(1871–1934)
Davidson_Black._Photogravure._Wellcome_V0026054.jpg|Davidson Black(1884–1934)


## Referanser
Fuente de la Diana Cazadora

**Fuente de la Diana Cazadora** er et monument langs bulevarden Paseo de la Reforma i Mexico by. Det er en fontene med en skulptur av jaktgudinna Diana fra romersk mytologi. Fontena er et arbeid av arkitekten Vicente Mendiola Quezada, mens skulpturen er lagd av Juan Fernando Olaguíbel. Monumentet ble innvia 10. oktober 1942 av daværende president Manuel Ávila Camacho.

Monumentet ble opprinnelig plassert i rundkjøringa mellom Paseo de la Reforma og Calle Río Ródano, og har siden blitt flytta flere ganger. I dag står det i midten av rundkjøringa mellom Paseo de la Reforma, Calle Sevilla og Río Misisipi, hvor bl.a. bygninga Torre Libertad står. Denne rundkjøringa blir kalt Glorieta de la Diana Cazadora.

## Eksterne lenker
* Fuente de la Diana Cazadora hos Ciudad México.com.mx
* Rundkjøringer langs Paseo de la Reforma
Fuente de Petróleos Mexicanos

**Fuente de Petróleos Mexicanos** er et monument langs Paseo de la Reforma i Mexico by. Det befinner seg i rundkjøringa som kalles Glorieta de la Fuente de Petróleos Mexicanos, hvor Paseo de la Reforma forbindes med Anillo Periférico, i Lomas de Chapultepec. Monumentet består av en fontene og en rekke skulpturer til minne om nasjonaliseringa av petroleumsvirksomheten i 1938. Skulpturene symboliserer meksikanerne som må slite for å bære det tunge ansvaret for virksomheten. Monumentet ble oppført i 1952 i Miguel Alemán Valdés' presidentperiode.
Helmut Körnig

**Helmut Körnig** (født 12. september 1905 Głogów, død 5. mars 1973 i Dortmund) var en tysk friidrettsutøver som deltok i de olympiske leker 1928 i Amsterdam og 1932 i Los Angeles.

Körnig vant to olympiske medaljer i friidrett under Sommer-OL 1928 i Amsterdam. Han var med på det tyske laget som kom på andreplass på 4 x 100 meter bak USA.
De andre på laget var Georg Lammers, Richard Corts og Hubert Houben. Körnig vant også en individuell medalje, bronse på 200 meter, han kom på tredjeplass bak Percy Williams fra Canada og britiske Walter Plasseley.

Fire år senere, under Sommer-OL 1932 i Los Angeles, vant han en ny sølvmedalje på 4 x 100 meter stafett, sammen med Friedrich Hendrix, Erich Borchmeyer og Arthur Jonath. 

## OL-medaljer
*  1928  Amsterdam -  Sølv i friidrett 4 x 100 meter stafett  Tyskland
*  1932  Los Angeles - Sølv i friidrett 4 x 100 meter stafett  Tyskland
*  1928  Amsterdam - Bronse i friidrett, 200 meter  Tyskland

## Referanser


## Eksterne lenker
*
Lomas de Chapultepec

**Lomas de Chapultepec**, vanligvis kalt **Las Lomas**, er en bydel i det administrative distriktet Miguel Hidalgo i Mexico by, rett vest for Chapultepec. Boligområdet ble til på 1930-tallet, og er i dag et av byens mest fasjonable boligstrøk. De siste åra har også mange store selskaper slått seg ned i Las Lomas. Den viktigste transportåra gjennom bydelen er Paseo de la Reforma.
Story of Wine

***Story of Wine*** er en sørkoreansk dramafilm fra 2008, regissert av Lee Cheol-ha. 

Offisiell markering, IX WT Os internasjonale filmfestival.

## Handling
Vinbaren «Story of Wine» feirer ettårsjubileum, og Min-Sung har forberedt et eksklusiv vinkart for kvelden. Hver vin er tilknyttet en unik fortelling, som representerer de ulike kvalitetene til de utvalgte vinene. Kjærlighet, tap, vennskap: hver flaske har sin historie.

## Skuespillere
* Ki-woo Lee som Min-sung
* Greena Park som Hwa-yeon
* Marcos Benjamin Lee som Hyuk-jun.
* Hyeon-jin Seo som Jin-ju
* Ismail Ouaiahou som Alex
* Min-woo No som Tack-jin
* Choi Jin-ho.
* Jo Jae-yoon.
* Ho-jin In.

## Referanser


## Eksterne lenker
*
Erich Borchmeyer

**Erich Borchmeyer** (født 23. januar 1905 i Münster, død 17. august 2000 Bielefeld) var en tysk friidrettsutøver som deltok i de olympiske leker 1932 i Los Angeles og 1936 i Berlin.

Borchmeyer vant en olympisk sølvmedalje i friidrett under Sommer-OL 1932 i Los Angeles. Han var med på det tyske laget som kom på andreplass på 4 x 100 meter bak USA. De andre på laget var Helmut Körnig, Friedrich Hendrix og Arthur Jonath. 

Fire år senere, under Sommer-OL 1936 i Berlin, vant han en bronsemedalje på 4 x 100 meter stafett sammen med Wilhelm Leichum, Erwin Gillmeister og Gerd Hornberger.

## Eksterne lenker
*
Preparert gitar

**Preparert gitar** er en gitar som har fått sin lyd endret ved å plassere objekter på eller mellom strenger. Det amerikanske bandet Sonic Youth er også kjent for sitt arbeid med preparert gitar.

## Noen gitarister
* Bjørn Fongaard
* Derek Bailey
* Glenn Branca
* Fred Frith
* Nikita Koshkin
* Yuri Landman
* Micachu
* Thurston Moore
* Lee Ranaldo
* Keith Rowe

## Se også
*Moodswinger
*Preparert piano

## Litteratur
* ''Prepared Guitar Techniques'' - Matthew Elgart/Peter Yates (Elgart/Yates Guitar Duo) ISBN 978-0-939297-88-7, California Guitar Archives, 1990 
* Nice Noise - Bart Hopkin & Yuri Landman ISBN 978-0-972-731-36-2, Experimental Musical Instruments, 2012
George Simpson (friidrettsutøver)

**George Sidney Simpson** (født 21. september 1908, død 2. desember 1961)  var en amerikansk friidrettsutøver som deltok i de olympiske leker 1932 i Los Angeles. 

Simpson vant en olympisk sølvmedalje i friidrett under Sommer-OL 1932 i Los Angeles. Han kom på andreplass på 200 meter mellom sine landsmenn Eddie Tolan og Ralph Metcalfe
 
## OL-medaljer
* 1932  Los Angeles -  Sølv i friidrett, 200 meter

## Eksterne lenker
*
Ben Eastman

**Benjamin «Ben» Bangs Eastman** (født 19. juli 1911 i Burlingame i  California, død 6. oktober 2002 i Hotchkiss i Colorado)   var en amerikansk friidrettsutøver som deltok i de olympiske leker 1932 i Los Angeles.

Eastman vant en olympisk sølvmedalje i friidrett under Sommer-OL 1932 i Los Angeles. Han kom på andreplass på 400 meter med tiden 46,4 bak sin landsmann Bill Carr som vant på 46,2 som var ny verdensrekord.
 
## OL-medaljer
* 1932  Los Angeles -  Sølv i friidrett, 400 meter

## Referanser


## Eksterne lenker
*
Alexander Wilson

**Alexander «Alex» S. Wilson** (født 1. desember 1905 i Montréal, død 10. desember 1994 i Indiana, USA) var en canadisk friidrettsutøver som deltok i de olympiske leker 1932 i Los Angeles. 

Wilson vant tre olympiske medaljer i friidrett under Sommer-OL 1932 i Los Angeles to individuelle og ett i lag. Han kom på andreplass på 800 meter med tiden 1,49,9 en tidels sekund bak britiske Thomas Hampson som vant løpet på ny verdensrekord. På 400 meter ble han nummer tre bak amerikanerne Bill Carr og Ben Eastman. Wilson var også med på det canadiske laget som kom på tredjeplass på 4 x 400 meter stafett bak USA og Storbritannia. De andre på laget var Ray Lewis, James Ball og Philip Edwards.
 
Fire år tidligere, under Sommer-OL 1928 i Amsterdam, vant han en bronsemedalje på 4 x 400 meter sammen med James Ball, Stanley Glover og Philip Edwards.

## OL-medaljer
* 1932  Los Angeles -  Sølv i friidrett, 800 meter
* 1932  Los Angeles -  Bronse i friidrett, 400 meter
* 1928  Amsterdam -  Bronse i friidrett, 4 x 400 meter  Canada
* 1932  Los Angeles -  Bronse i friidrett, 4 x 400 meter  Canada

## Referanser


## Eksterne lenker
*
Vardekollen

** Vardekollen ** er en ås øst for Rømsjøen i Rømskog i Aurskog-Høland kommune i Akershus. Åsen har en høyde på 281 meter over havet.

## Se også
* Fjell i Østfold

## Referanser
Friedrich Hendrix

**Friedrich «Fritz» Hendrix** (født 6. januar 1911 i Aachen, død 30. august 1941 i Proletarskaja nær Leningrad) var en tysk friidrettsutøver som deltok i de olympiske leker 1932 i Los Angeles.

Hendrix vant en olympisk sølvmedalje i friidrett under Sommer-OL 1932 i Los Angeles. Han var med på det tyske laget som kom på andreplass på 4 x 100 meter bak USA. De andre på laget var Arthur Jonath, Helmut Körnig og Erich Borchmeyer.

Hendrix døde i strid under andre verdenskrig 30. august 1941 i Proletarskaja nær Leningrad.

Hans datter, Brunhilde Hendrix, vant en olympisk sølvmedalje på 4 x 100 meter stafett for kvinner under Sommer-OL 1960 i Roma.
## OL-medaljer
* 1932  Los Angeles -  Sølv i friidrett 4 x 100 meter stafett  Tyskland

## Eksterne lenker
*
Norðskálatunnilin

**Nordskåletunnelen** (lokalt: **Norðskálatunnilin**) er en veitunnel på Eysturoy på Færøyene. Den ble tatt i bruk i 1976, og forbinder Norðskáli ved Sundini med Funningsfjørður og Skálafjørður. Tunnelen er  meter lang, og ble utført av E. Pihl & søn. Den er den eldste færøyske tunnelen med to kjørefelt.

## Eksterne lenker
* Bilde av vest-innslaget til tunnelen
Jerry Cornes

**John Frederick «Jerry» Cornes** (født 23. mars 1910 i Darjeeling i Britisk India, død 19. juni 2001) var en britisk friidrettsutøver som deltok i de olympiske leker 1932 i Los Angeles og 1936 i Berlin.

Cornes vant en olympisk sølvmedalje i friidrett under Sommer-OL 1932 i Los Angeles. Han kom på andreplass på 1500 meter bak Luigi Beccali fra Italia.

Fire år senere, under Sommer-OL 1936 i Berlin, løp han 1500 meter på personbeste 3.51,4 men ble bare nummer seks, de fem foran løp alle raskere enn gjeldende olympiske rekord og to løp under tidligere verdensrekord.
 
## OL-medaljer
* 1932  Los Angeles -  Sølv i friidrett, 1500 meter  Storbritannia

## Referanser


## Eksterne lenker
*
Høgbråten

** Høgbråten ** er en ås nordvest i Indre Østfold kommune i Østfold. Åsen har flere toppunkter; Kartverket bruker navnet *Elgmyråsen* om den høyeste på 280,5 moh. Åsen er det høyeste punktet i tidligere Hobøl kommune.

## Se også
* Fjell i Østfold

## Referanser
Krokslottet

** Krokslottet ** er en åsrygg i Marker kommune i Østfold. Toppen er småkupert, med flere småtopper. Det høyeste punktet heter *Varden* og har en høyde på 279,8 meter over havet. Dette er det 20. høyeste punktet i Østfold av åsene med primærfaktor på minst 50 meter.

## Se også
* Fjell i Østfold

## Referanser
Violeta Chamorro

**Violeta Barrios Torres de Chamorro** (1929–2025) var en nicaraguansk politiker. Hun var landets første kvinnelige president. Hun satt fra 25. april 1990 til 10. januar 1997. Chamorro, som selv var konservativ, representerte den brede alliansen Unión Nacional Opositora, som besto av 14 partier. 

Under hennes ledelse fikk Nicaragua en markedsorientert økonomisk politikk. Det lyktes henne imidlertid aldri å skape generell økonomisk stabilitet i landet, som på den tiden hadde en økonomi som var sterkt belastet av borgerkrigen som hadde rast siden 1979.

Chamorro gjennomførte en rekke reformer som fjernet sandinistene fra høye stillinger i militæret, politiet og andre statlige institusjoner. Landets forhold til USA ble forbedret i de år hun var president. George H.W. Bush fjernet blant annet den handelsembargo som Ronald Reagan hadde innført mens sandinistene var ved makten. USA støttet landet økonomisk i årene etterpå.

## Referanser
Lauri Virtanen

**Lauri Johannes Virtanen** (født 3. juli 1904 i Salo, død 8. februar 1982 i Åbo) var en finsk friidrettsutøver som deltok i de olympiske leker 1932 i Los Angeles. 

Virtanen vant to olympiske bronsemedaljer i friidrett under Sommer-OL 1932 i Los Angeles. Han kom på tredjeplass både på 5000- og 10000 meter.

## OL-medaljer
* 1932  Los Angeles -  Bronse i friidrett, 5000 meter
* 1932  Los Angeles -  Bronse i friidrett, 10000 meter

## Referanser


## Eksterne lenker
*
Samuel Ferris

**Samuel «Sam» Ferris** (født 29. august 1900, død 21. mars 1980) var en britisk friidrettsutøver som deltok i De olympiske leker i 1924 i Paris, 1928 i Amsterdam og 1932 i Los Angeles.

Ferris vant en olympisk sølvmedalje i friidrett i Sommer-OL i 1932 i Los Angeles. Han kom på andreplass i maraton med tiden 2.31.55 bak argentinske Juan Carlos Zabala som vant på 2.31.36, som var ny olympisk rekord.
 
## OL-medaljer
* 1932  Los Angeles -  Sølv i friidrett, maraton  Storbritannia

## Referanser


## Eksterne lenker
*
Armas Toivonen

**Armas Adam Toivonen** (født 20. januar 1899 i Halikko, død 12. september 1973 i Helsingfors) var en finsk friidrettsutøver som deltok i de olympiske leker 1932 i Los Angeles. 

Toivonen vant en olympisk bronsemedalje i friidrett under Sommer-OL 1932 i Los Angeles. Han kom på tredjeplass i maraton bak Juan Carlos Zabala fra Argentina og britiske Samuel Ferris.

Toivonen ble europamester i maraton i 1934 i Torino

## OL-medaljer
* 1932  Los Angeles -  Bronse i friidrett, maraton

## Referanser


## Eksterne lenker
*
Gemini (nettsted)

**Gemini.no** er NTNUs og Sintefs felles satsing på allmennrettet formidling av forskning og innovasjon. Fra 2015 er formidlingskanalen nettstedet Gemini.no, hvor det fortløpende publiseres forskningsnyheter. Nettstedet inneholder også alle artikler fra papirmagasinet *Gemini* fra og med årgang 2003. 

I 2019 skiftet den engelske versjonen av *Gemini.no* navn til *Norwegian SciTech News*, for å synliggjøre bedre hva som formidles på nettstedet. 

Gemini ble den første tiden, i perioden 1987–1993, utgitt i avisform. I 1993 ble dette endret til magasinform. Fra samme år utkom magasinet også i engelsk utgave. 

Gemini økte sin digitale satsing i mars 2013 ved å lansere Gemini.no. Til og med 2014 ble Gemini fortsatt utgitt i trykt versjon, to ganger i året, på norsk og engelsk, med et utvalg av de beste artiklene fra nettutgaven. Gemini har betydning for dagsavisenes omtale av NTNUs forskning 

Gemini har mottatt flere priser i Kommunikasjonsforeningens konkurranse om beste norske bedriftsblad; to ganger gull, en gang sølv og en gang bronse. Bladet er to ganger nominert til den europeiske PR-prisen European Excellence Awards, i 2010 og 2012.  

## Referanser


## Eksterne lenker
* 
*  Den engelske utgaven av forskningsmagasinet/nettstedet
Percy Beard

**Percy Morris Beard** (født 26. januar 1908 i Kentucky, død 27. mars 1990 i Florida) var en amerikansk friidrettsutøver som deltok i de olympiske leker 1932 i Los Angeles. 

Beard vant en olympisk sølvmedalje i friidrett under Sommer-OL 1932 i Los Angeles. Han kom på andreplass på 110 meter hekk med tiden 14,7 bak sin landsmann George Saling som vant på 14,6.

## OL-medaljer
* 1932  Los Angeles -  Sølv i friidrett, 110 meter hekk

## Referanser


## Eksterne lenker
*
Donald Finlay

**Donald «Don» Osborne Finlay** (født 27. mai 1909 i Christchurch i Dorset, død 18. april 1970) var en britisk friidrettsutøver og jagerfly-pilot. Han deltok i de olympiske leker 1932 i Los Angeles, 1936 i Berlin og 1948 i London. 

Finlay vant en olympisk bronsemedalje i friidrett under Sommer-OL 1932 i Los Angeles. Han kom på tredjeplass på 110 meter hekk bak George Saling og Percy Beard begge fra USA. 

Fire år senere, under Sommer-OL 1936 i Berlin, ble han nummer to på 110 meter hekk bak Forrest Towns fra USA.

Under Sommer-OL 1948 i London var det Filay som avla den olympiske ed for utøverne.

## OL-medaljer
* 1936  Berlin -  Sølv i friidrett, 100 meter hekk  Storbritannia
* 1932  Los Angeles -  Bronse i friidrett, 100 meter hekk  Storbritannia

## Referanser


## Eksterne lenker
*
Ralph Hill

**Ralph Anthony Hill** (født 26. desember 1907 i Oregon, død 17. oktober 1994) var en amerikansk friidrettsutøver som deltok i de olympiske leker 1932 i Los Angeles. 

Hill vant en olympisk sølvmedalje i friidrett under Sommer-OL 1932 i Los Angeles. Han kom på andreplass på 5000 meter med tiden 14.30,0 mellom Lauri Lehtinen og Lauri Virtanen, begge fra Finland.  

## OL-medaljer
* 1932  Los Angeles -  Sølv i friidrett, 200 meter

## Referanser


## Eksterne lenker
*
Borger A. Lenth

**Borger Arildssøn Lenth** (født 13. desember 1937 på Hamar) er en norsk jurist og bankmann.

## Utdannelse
Lenth tok examen artium i 1956 og ble cand.jur. ved Universitetet i Oslo i 1962. Han studerte internasjonal skatte- og selskapsrett ved London School of Economics 1964 til 1965. Fra 1967 til 1968 studerte han Business Administration ved IMEDE i Lausanne. Etter noen år i arbeidslivet tok han en MBA ved Harvard Business School i USA i 1987.

## Stillinger
Da han var ferdig med sin juridiske utdannelse, var Lenth dommerfullmektig før han fortsatte studiene. I 1968 begynte han i Den norske Creditbank som kontorsjef. Her steg han raskt i gradene og ble stedfortredende administrerende direktør for banksjef Johan Melander i 1980. Da hadde han hatt permisjon fra 1974 til 1976 for å arbeide som sjef for Zambias utviklingsbank. I 1982 ble han toppsjef i NORAD og bygget fra 1984 opp Departementet for utviklingshjelp. I 1987 ble han administrerende direktør i Eksportfinans og i 1991 ble han konsernsjef i Kreditkassen, bare to måneder før bankkrisen satte inn for fullt og banken tapte all egenkapital. Dette førte til en statlig redningsaksjon, de gamle eierne tapte alle verdiene og Lenth fikk jobben med å bygge banken opp igjen.

I 1998 ble han partner i Advokatfirmaet Hjort DA med forretningsjus som spesiale.

## Verv
* Formann i det offentlige utvalget som 1988 la frem *Sivil luftfart. Organisasjon, styring og tilsyn*, NOU 1988:31
* Formann i Næringslovutvalget. 
* Styreformann i Treschow-Fritzøe ASA 
* Styreformann i BN Bank ASA, 
* Styreleder i Redd Barna.
* Viseformann i styret for Norsk Hydro.
* Viseformann i styret for Aschehoug Forlag

## Kilder
* Hvem Hva Hvor 1992 side 133

## Eksterne lenker
* Biografi i Norsk biografisk leksikon
Thomas Evenson

**Thomas «Tom» Evenson** (født 9. januar 1910 i Manchester, død 28. november 1997) var en britisk friidrettsutøver som deltok i de olympiske leker 1932 i Los Angeles og 1936 i Berlin. 

Evenson vant en olympisk sølvmedalje i friidrett under Sommer-OL 1932 i Los Angeles. Han kom på andreplass på 3000 m hinder bak Volmari Iso-Hollo fra Finland.
 
## OL-medaljer
* 1932  Los Angeles -  Sølv i friidrett, 3000 meter hinder  Storbritannia

## Eksterne lenker
*
Joe McCluskey

**Joseph «Joe» P. McCluskey** (født 2. juni 1911 i South Manchester i Connecticut, død 31. august 2002) var en amerikansk friidrettsutøver som deltok i de olympiske leker 1932 i Los Angeles.

McCluskey vant en olympisk bronsemedalje i friidrett under Sommer-OL 1932 i Los Angeles. Han kom på tredjeplass på 3000 meter hinder bak Volmari Iso-Hollo fra Finland og britiske Thomas Evenson.

Egentlig kom McCluskey på andreplass, etter 3000 meter lå han på andreplass, men på grunn av feil telling av runder ble det løpt en ekstra runde, altså 3490 meter. Da han dagen etter fikk tilbud om å løpe distansen på nytt avslo han med ordene «A race has only one finish line».
 
## OL-medaljer
* 1932  Los Angeles -  Bronse i friidrett, 3000 meter hinder

## Referanser


## Eksterne lenker
*
Finnøytunnelen

**Finnøytunnelen** er en undersjøisk veitunnel på fylkesvei 519 i Rogaland, med en arm til Talgje via fylkesvei 606. 

Tunnelen går under Talgjefjorden mellom Hanasand på Rennesøy og Ladstein på Finnøy, med en avstikker til Østabø på Talgje. Hovedtunnelen er 5685 meter lang, armen til Talgje 1467 meter. Tunnelen når 200 meter under havet og har opptil 9% stigning, mens Talgje-armen har 10,2%.

Tunnelen er en del av Finnfast prosjektet som gir fastlandsforbindelse til Talgje og Finnøy. Den ble åpnet 30. oktober 2009 og finansiert med bompenger frem til juli 2021. Byggingen startet i 2006, med det siste gjennomslaget i 2008. Ved åpning ble det tidligere ferjesambandet mellom Hanasand, Ladstein og Talgje nedlagt.

## Se også
*Mastrafjordtunnelen
*Byfjordtunnelen
*Åmøybrua
*Askjesundet bru
*Veitunneler i Norge
*Undersjøiske veitunneler i Norge

## Referanser


## Eksterne lenker
*  Statens vegvesen: Rv. 519 Finnfast
*  Stavanger Aftenblad: Nå er Finnfast åpnet (30. oktober 2009)
Robert Kiesel

**Robert «Bob» A. Kiesel** (født 30. august 1911, død 6. august 1993 i  Boise, Idaho) var en amerikansk friidrettsutøver som deltok i de olympiske leker 1932 i Los Angeles. 

Kiesel ble olympisk mester i friidrett under Sommer-OL 1932 i Los Angeles. Han var med  på det amerikanske laget som vant 4 x 100 meter stafett foran Tyskland og Italia. Kiesel løp første etappe, og de andre på laget var Hector Dyer, Emmett Toppino og Frank Wykoff. De vant løpet med tiden 40,0 sekunder som var ny verdensrekord.
 
## OL-medaljer
* 1932  Los Angeles -  **Gull** i friidrett, 4 x 100 meter stafett  USA.

## Eksterne lenker
*
Natives Land Act

**Natives Land Act** var en av apartheidlovene i Sør-Afrika, innført av Sør-Afrikas parlament i 1913. Denne loven forbød *natives* å drive jordbruk utenfor små reservater som utgjorde ca. 7 % av landets territorium. Den definerer «innfødte» (*natives*) som individer med tilhørighet til «et *aboriginal* folkeslag eller stamme fra Afrika» og «grupper av individer som styres av innfødte». En ny lov i 1936 utvidet områdene til ca. 13,5 % av territoriet.

## Konsekvenser
Denne loven førte til et system (*land tenure*) der majoriteten av nasjonens innbyggere ikke hadde rett til å eie land. Høyesterett sørget for at lovens  anvendelse på Cape Colony ble utsatt. Denne loven var gjeldende i førti år.

## Referanser


## Eksterne lenker
* Lovteksten
* The native land act was passed South African History Online.
Vegar Landaas

**Vegar Landaas** (født 28. januar 1990) er en norsk fotballspiller som spiller for .

I desember 2008 gikk han fra  til AS Monaco FC, før han sommeren 2010 gikk til . Den 31. august 2011 gikk Landaas til Skeid. Fra sesongen 2013 har han spilt for Frigg.

## Referanser


## Eksterne lenker
*
UFC 107

***UFC 107: Penn vs. Sanchez*** var et MMA-arrangement i regi av UFC i Memphis, Tennessee 12. desember 2009.

## Bakgrunn
Opprinnelig skulle Thiago Alves og Paulo Thiago møtes i en weltervekt kamp i dette arrangementet, men 21. oktober 2009 ble det annonsert at kampen hadde blitt endret til Jon Fitch mot Alves. Dette på grunn av en skade på Fitchs opprinnelige motstander Ricardo Almeida. Paulo Thiago ble flyttet til en kamp satt opp til UFC 106 mot nykommer Jacob Volkmann.
30. oktober befant Fitch seg nok en gang uten en motstander da Alves fikk en kneskade som satte ham ut. Senere fikk Fitch Mike Pierce som motstander. 

Todd Duffee ble senere tvunget til å trekke seg fra sin kamp mot Paul Buentello som møter erstatter Stefan Struve.

## Offisielt annonserte kamper

### Innledende kamper

***Weltervekt:  [[Kevin Burns (MMA-utøver)|Kevin Burns]] vs.  [[TJ Grant]]**
:Grant beseiret Burns med TKO (slag) 4:57 i 1. runde.
**Weltervekt:  [[DaMarques Johnson]] vs.  [[Edgar Garcia]]*
:Johnson beseiret Garcia med submission (triangle choke) 4:03 i 1.runde. Denne kampen ble vist i opptak under direktesendingen.
***Mellomvekt:  [[Rousimar Palhares]] vs.  [[Lucio Linhares]]**
:Palhares beseiret Linhares med submission (heel hook) 3:21 i 2. runde.
***Weltervekt:  [[Johny Hendricks]] vs.  [[Ricardo Funch]]**
:Hendricks beseiret Funch med enstemmig avgjørelse (30-27, 30-27, 30-25).
***Lettvekt:  [[Matt Wiman]] vs.  [[Shane Nelson]]**
:Wiman beseiret Nelson med enstemmig avgjørelse (30-27, 30-27, 30-27).
***Catchvekt(88,5 kg):  [[Alan Belcher]] vs.  [[Wilson Gouveia]]**
Belcher beseiret Gouveia TKO (slag) 3:03 i 1. runde. Denne kampen ble vist i opptak under direktesendingen.

### Hovedkamper

***Tungvekt:  [[Paul Buentello]] vs.  [[Stefan Struve]]** 
:Struve beseiret Buentello med majoritets avgjørelse (29-28, 29-28, 28-28).
***Lettvekt:  [[Kenny Florian]] vs.  [[Clay Guida]]**
:Florian beseiret Guida med submission (rear naked choke) 2:19 i 2. runde.
***Weltervekt:  [[Jon Fitch]] vs.  [[Mike Pierce]]**
:Fitch beseiret Pierce med enstemmig avgjørelse (29-28, 29-28, 29-28).
***Tungvekt:  [[Frank Mir]] vs.  [[Cheick Kongo]]**
:Mir beseiret Kongo med submission (guillotine choke) 1:12 i 1. runde.
***UFC lettvekt tittelkamp:  [[BJ Penn]] **(c)** vs.  [[Diego Sanchez]]**
Penn beseiret Sanchez med TKO (kutt) 2:37 i 5. runde og forsvarte sin UFC lettvekt tittel.

## Bonuser
Utøvere ble tildelt $65 000 bonuser. Dette var det første UFC arrangementet der alle bonusene ble gitt til utøvere i de innledende kampene.

***Fight of the Night:  Alan Belcher vs.  Wilson Gouveia
***Knockout of the Night:  TJ Grant
*'''Submission of the Night:  DaMarques Johnson

## Referanser
Giuseppe Castelli (sprinter)

**Giuseppe Castelli** (født 5. oktober 1907, død 1942) var en italiensk friidrettsutøver som deltok i de olympiske leker 1932 i Los Angeles. 

Castelli vant en olympisk bronsemedalje i friidrett under Sommer-OL 1932 i Los Angeles. Han var med på det italienske laget som kom på tredjeplass på 4 x 100 meter stafett bak USA og Tyskland. De andre på laget var Ruggero Maregatti, Gabriele Salviati og Edgardo Toetti.

## OL-medaljer
* 1932  Los Angeles -  Bronse i friidrett, 4 x 100 meter  Italia

## Referanser


## Eksterne lenker
*
José Carreras

**Josep Carreras i Coll** (1946–) er en spansk tenor. Han regnes som en av de fremste operasangerne i andre halvdel av 1900-tallet.

Carreras var en av sangerne i «de tre tenorer» som Carreras, Plácido Domingo og Luciano Pavarotti dannet etter at de hadde opptrådt sammen under fotball-VM i 1990.

## Biografi
Josep Carreras far, Josep Carreras Soler, var en overbevist republikaner, og fikk etter Den spanske borgerkrigen ikke utøve sitt yrke som gymnaslærer. I 1951 emigrerte familien til Argentina i et forgjeves håp om et bedre liv. De vendte tilbake til Barcelona etter bare et år, og faren arbeidet deretter som trafikkpoliti mens moren Antonia Coll Saigi drev en liten frisørsalong. 

Carreras studerte først kjemi, men fra 1963 skiftet han over til sangstudier med Jaime Francisco Puig og ved *Conservatori Superior de Música del Liceu* i Barcelona. Han debuterte i Barcelonas Gran Teatre del Liceu i 1970 hvor han sang i Verdis *[[Nabucco]]*. I 1971 vant han sangkonkurransen i Busseto, ble engasjert ved operaen i Madrid og debuterte med Montserrat Caballé i London i Donizettis *Maria Stuarda*.

Tallrike gjestespill førte ham fra 1972 til New York City Opera, Teatro Colón i Buenos Aires, operaen i Chicago, Metropolitan Opera, Royal Opera House, Wiener Staatsoper og Teatro alla Scala. Etter hans internasjonale gjennombrudd som lyrisk tenor fulgte ytterligere invitasjoner fra Salzburger Festspiele, Hamburg, München, Brussel, San Francisco, London og andre.

8. mai 2009 bekjentgjorde Carreras at han trakk seg tilbake fra operascenene, men at han fortsatt ville opptre på konserter.

## Sosialt arbeid
Under karrierens høydepunkt ble han i 1987 rammet av akutt lymfatisk leukemi. Tross en dårlig prognose overvant han sykdommen etter en stamcelletransplantasjon utført av nobelpristakeren Edward Donnall Thomas i Seattle og kunne gjenoppta sangkarrieren.

I takknemlighet for den medisinske hjelpen han fikk grunnla han i 1988 *Fundación Internacional José Carreras para la lucha contra la leucemia* med hovedsete i Barcelona, og fra 1995 også den München-baserte stiftelsen Deutsche José Carreras Leukämie-Stiftung e.V.

## Referanser


## Eksterne lenker
* 
* 
* 
* 
*  Josep Carreras' offisielle hjemmeside
*  Fanside
*  Biografi over José Carreras 
*  Den tyske José Carreras Leukämie-Stiftung
Framtidens byer

**Framtidens byer** var et samarbeid mellom staten og de 13 største byene i Norge om å redusere klimagassutslippene – og gjøre byene bedre å bo i. Byer er nå hjem til halvparten av verdens befolkning. Byene er allerede den desidert største forbrukeren av energi og står for 80 % av alle utslipp av drivhusgasser i verden. I Norge bor opp mot 80 prosent av befolkningen i byer og tettsteder. Hvis byene klarer å redusere sine utslipp, vil det med andre ord utgjøre en stor forskjell.

Programmet Framtidens byer hadde som mål å hjelpe bykommunene til å dele sine gode ideer til klimavennlig byutvikling med hverandre – og til å samarbeide med næringsliv, region og stat. Programmet gikk fra 2008 til 2014. De 13 byene var Oslo, Bærum, Drammen, Sarpsborg, Fredrikstad, Porsgrunn, Skien, Kristiansand, Sandnes, Stavanger, Bergen, Trondheim og Tromsø. Det var FutureBuilt som utviklet forbildeprosjektene i Oslo, Bærum, Asker og Drammen, mens Framtidens bygg hadde ansvaret for forbildeprosjektene i de øvrige byene som var med i Framtidens byer.

Programmet ble formelt avsluttet på det politiske toppmøtet deres 23. oktober 2014.

## Referanser

## Se også
*Økoby

## Eksterne lenker
* Framtidens byer regjeringen.no
Turgut Özal

**Turgut Özal** (født 13. oktober 1927 i Yeşilyurt i provinsen Malatya i Tyrkia, død 17. april 1993 i Ankara) var en tyrkisk liberal politiker. Han var statsminister og den åttende presidenten i Tyrkia.

## Liv og virke
### Bakgrunn
Turgut Özal var elektronikkingeniør og besriftsøkonom av utdannelse. I 1967 ble han sjef for den statlige planleggingsorganisasjon. 

### Økonom
Etter militærkuppet i mars 1971 arbeidet han for Verdensbanken, men vendte tilbake til Tyrkia i 1973 og innehadde ledende poster innen næringslivet. I perioden 1979-80 var han statssekretær i statsministerens kanselli og samtidig statssekretær i planleggingsorganisasjonen. 

### Politiker
Etter at Süleyman Demirel ble styrtet (12. september 1980) ble han av de militære utsett til vise regjeringssjef og finansminister med oppdrag å fortsette sin økonomiske politikk. Den 14. juli 1982 gikk han av på grunn av den vedvarende økonomiske krisen. Etter at hans Fedrelandsparti ( ANAP) vant frem i parlamentsvalgene av 6. november 1983 etterfulgte han Bülend Ulusu som regjeringsjef. Han ble med dette den tredje demokratisk valgte lederen i Tyrkias historie etter Adnan Menderes og Süleyman Demirel.

Som statsminister og fra 1989 som president omformet han den tyrkiske økonomien ved å privatisere mange statlige foretak. Dette bedret forholdene til den vestlige verden, særlig til USA. 

Turgut Özal gikk inn for bedre forbindelser med Vest-Europa. Han hadde som mål å få inn Tyrkia som fullverdig medlem av De europeiske fellesskap (EF), og så Tyrkia som en bro mellom øst og vest, mellom de muslimske landene og Europa. Samtidig var han mer eller mindre ansvarlig for hva mange i Tyrkia anså å være en oppblomstring av Islam, som fremover kom til å få innta mer synlig plass i samfunnslivet, ved større åpenhet overfor mer religiøse muslimske kretser i landet. Disse var lenge blitt sett skjevt på av den delvis kemalistiske statseliten.

I 1991 tok han personlig initiativ til Tyrkias medvirkning i koalisjonen mot Irak under Gulfkrigen.

## Referanser
Li-Lobanov-avtalen

**Li-Lobanov-avtalen** (også kalt **den hemmelige sino-russiske traktat**, 中俄密约) var en traktat undertegnet 3. juni 1896 i Moskva av utenriksminister Aleksej Lobanov-Rostovskij og finansminister Sergej Witte på vegne av Det russiske rike og visekonge Li Hongzhang på vegne av Kina. Den var en forsvarsallianse mot Japan, som lovet gjensidig støtte i tilfelle et japansk angrep.

Avtalen tillot Russland å styrke sitt nærvær i det nordøstre Kina ved at russisk personell og politi fikk ekstraterritorial jurisdiksjon. Den tillot russerne å benytte kinesiske havner i tilfelle krig, og sikret Kinas samtykke til bygginghen av Den østkinesiske jernbane (en del av den transsibirske jernbane). Jernbanen var nominelt et felles prosjekt, men i realiteten var den finansiert og kontrollert av Russland. 

Kina gikk også med på ikke å legge seg opp i russiske troppebevegelser eller ammunisjonslagre, og måtte også tilstå russerne reduserte tariffer. 

Litt senere fremsatte Russland et nytt stort krav, og det ved kanonbåtdiplomati i desember 1897. I forbindelse med et russisk flåtebesøk ble Kina nødt til å lease sørspissen av Liaodonghalvøya til Russland og til å tillate byggingen av en jernbanelinje derfra som knyttet an til den russiske hovedlinjen. 

Byggingen av russiske jernbaner i Kina var med på å forøke det antifremmede sinne blant kineserne, og bidrog til utblåsningen under bokseropprøret i 1900. 

Den russiske politiske og økonomiske dominans over de kinesiske nordvestområder som Li-Lobanov-avtalen åpnet for, vedvarte til 1904.
Arkeologiåret 1938

**Arkeologiåret 1938** er en oversikt over blant annet utgravninger, fødte og avdøde personer med tilknytning til arkeologi i 1938.

## Publiseringer
*Boken «Danmarks oldtid» av Johannes Brøndsted

## Funn
* Et Mayafunnsted i Caracol blir gjenoppdaget.
* Luther Cressman er den første til å utforske den sørlige sentrale delen Oregon, USA, hvor han finner bevarte 9000 år gamle fillete sandaler laget av salvie i Fort Rock Cave. Inntil de blir karbondatert, tror han at mennesker tidligst hadde bodd i området for 4000 år siden.

## Andre hendelser
*Dorothy Garrod tildeles Disney-professoratet i arkeologi ved University of Cambridge.

## Fødsler

## Dødsfall

## Bildegalleri

Ludwig borchardt.jpg|Ludwig Borchardt(1863–1938)


## Referanser
Ivan Fuqua

**Ivan William Fuqua** (født 9. august 1909, død 14. januar 1994) var en amerikansk friidrettsutøver som deltok i de olympiske leker 1932 i Los Angeles. 

Fuqua ble olympisk mester i friidrett under Sommer-OL 1932 i Los Angeles. Han var med  på det amerikanske laget som vant 4 x 400 meter stafett foran Storbritannia og Canada. Fuqua løp første etappe og de andre på laget var Edgar Ablowich, Karl Warner og Bill Carr. De vant løpet med tiden 3.08,2 som var ny verdensrekord
  
## OL-medaljer
* 1932  Los Angeles -  **Gull** i friidrett, 4 x 400 meter stafett  USA.

## Eksterne lenker
*
Crew Stoneley

**Crew Hadlett Stoneley** (født 9. mai 1911 i Leeds, død 27. august 2002 i Dorset) var en britisk friidrettsutøver som deltok i de olympiske leker 1932 i Los Angeles.

Stoneley vant en olympisk sølvmedalje i friidrett under Sommer-OL 1936 i Berlin. Han var med på det britiske laget som kom på andreplass på 4 x 400 meter stafett bak USA. De andre på laget var Thomas Hampson, David Burghley og Godfrey Rampling. 

## OL-medaljer
* 1932  Los Angeles -  Sølv i friidrett, 4 x 400 meter stafett  Storbritannia

## Eksterne lenker
*
Ray Lewis

**Ray Lewis** (født 8. oktober 1910 i Hamilton i Ontario, død 15. november 2003 i Hamilton, Ontario)  var en canadisk friidrettsutøver som deltok i de olympiske leker 1932 i Los Angeles. 

Lewis vant en olympisk bronsemedalje i friidrett under Sommer-OL 1932 i Los Angeles. Han var også med på det canadiske laget som kom på tredjeplass på 4 x 400 meter stafett bak USA og Storbritannia. De andre på laget var Alexander Wilson, James Ball og Philip Edwards.

## OL-medaljer
* 1932  Los Angeles -  Bronse i friidrett, 4 x 400 meter  Canada

## Referanser


## Eksterne lenker
*
James Ball

**James A. Ball** (født 7. mai 1903, død 2. juli 1988 i Victoria, Britisk Columbia) var en canadisk friidrettsutøver som deltok i de olympiske leker 1928 i Amsterdam og 1932 i Los Angeles. 

Ball vant to olympiske medaljer i friidrett under Sommer-OL 1928 i Amsterdam. Han kom på andreplass på 400 meter bak amerikanske Ray Barbuti. Han var også med på det canadiske laget som kom på tredjeplass på 4 x 400 meter bak USA og Tyskland. De andre på laget var Stanley Glover, Philip Edwards og Alexander Wilson.
 
Fire år senere, under Sommer-OL 1932 i Los Angeles, vant han en bronsemedalje på 4 x 400 meter sammen med Ray Lewis, Philip Edwards og Alexander Wilson.

## OL-medaljer
* 1928  Amsterdam  -  Sølv i friidrett, 400 meter
* 1928  Amsterdam -  Bronse i friidrett, 4 x 400 meter  Canada
* 1932  Los Angeles -  Bronse i friidrett, 4 x 400 meter  Canada

## Eksterne lenker
*
Bob Van Osdel

**Robert Logan Van Osdel** (født 1. april 1910, død 6. april 1987) var en amerikansk friidrettsutøver som deltok i de olympiske leker 1932 i Los Angeles. 

Van Osdel vant en olympisk sølvmedalje i friidrett i Sommer-OL 1932 i Los Angeles. Han kom på andreplass i høydehopp bak Duncan McNaughton fra Canada. 

## OL-medaljer
* 1932  Los Angeles -  Sølv i friidrett, høydehopp

## Eksterne lenker
*
Lettvekt (MMA)

**Lettvekt ([[MMA]])** er en vektklasse som generelt refererer til personer som veier mellom 65 og 70 kg. Forskjellige promotører benytter forskjellige vektintervaller.

* UFC og Strikeforce definierer lettvekt som 67 til 70 kg.
* DREAM og Sengoku definerer lettvekt som maksimalt 70 kg.
* Shooto definerer lettvekt som maksimalt 65 kg.
* Pancrase definerer lettvekt som maksimalt 70 kg. (Tidligere benyttet de seg av maksimalt 69 kg.)

## Kjente utøvere i vektklassen
*  Ben Henderson, nåværende UFC lettvekt tittelholder,tidligere WEC lettvekt tittelholder
*  Frankie Edgar, tidligere UFC lettvekt tittelholder
*  BJ Penn, tidligere UFC lettvekt tittelholder, tidligere weltervekt tittelholder
*  Shinya Aoki, DREAM 2008 lettvekt finalist og WAMMA lightweight Champion
*  Eddie Alvarez, tidligere Bellator Fighting Championship lettvekt tittelholder
*  Sean Sherk, tidligere UFC lettvekt tittelholder
*  Jens Pulver, første UFC lettvekt tittelholder
*  Joe Stevenson, weltervekt vinner av *[[The Ultimate Fighter|The Ultimate Fighter 2]]*, KOTC weltervekt og lettvekt tittelholder
*  Joachim Hansen, PRIDE veteran, tidligere Shooto 154-pound tittelholder, tidligere Dream lettvekt tittelholder
*  Caol Uno, HERO'S and UFC veteran, tidligere Shooto weltervekt tittelholder
*  Clay Guida, tidligere Strikeforce lettvekt tittelholder
*  Kenny Florian, The Ultimate Fighter 1, Pan-American BJJ medalje, NAGA BJJ Superfight mester

## Se også
* Lettvekt boksing
Jānis Daliņš

** Jānis Daliņš** (født 5. november 1904, død 11. juni 1978) var en latvisk friidrettsutøver som deltok i de olympiske leker 1932 i Los Angeles.

Daliņš vant en olympisk sølvmedalje i friidrett under Sommer-OL 1932 i Los Angeles. Han kom på andreplass på 50 kilometer kappgang bak Thomas Green fra Storbritannia og foran italienske Ugo Frigerio.

Daliņš ble europamester i 50 kilomerer kappgang 1934 i Torino.

## OL-medaljer
* 1932  Los Angeles -  Sølv i friidrett, kappgang 50 kilometer

## Eksterne lenker
*
Simeon Toribio

**Simeon Galvez Toribio** (født 3. september 1905 i Bohol, død 5. juni 1969) var en filippinsk friidrettsutøver som deltok i de olympiske leker 1928 i Amsterdam, 1932 i Los Angeles og 1936 i Berlin. 

Toribio vant en olympisk bronsemedalje i friidrett under Sommer-OL 1932 i Los Angeles. Han kom på tredjeplass i høydehopp bak Duncan McNaughton fra Canada og amerikanske Robert van Osdel.  
 
## OL-medaljer
* 1932  Los Angeles -  Bronse i friidrett, høydehopp

## Referanser


## Eksterne lenker
*
Leonardo David

**Leonardo David** (født 27. september 1960, død 26. februar 1985) var en italiensk alpinist som døde av hjertesvikt etter fem år i koma forårsaket av skader han pådro seg i en alpinulykke i Lake Placid 3. mars 1979. 

David, som hadde vunnet sitt første World Cup-renn i Kirkerudbakken kun en måned tidligere (7. februar), falt bare noen meter fra mål i utforrennet i Lake Placid. David ble nummer elleve i den totale verdenscupen for menn denne sesongen, med 85 poeng totalt. Han vant europacupen i alpint sammenlagt sesongen 1977/78.

## Verdenscupseire

## Referanser


## Eksterne lenker
*
Drillveita

**Drillveita** (1–8) er en smal veit med en lengde på 111 meter i Midtbyen i Trondheim sentrum. Den strekker seg i retning nord-sør fra Dronningens gate til Kongens gate. Veita er trolig oppkalt etter kornmåler Ole Olsen Drilen (død 1743), som hadde sin bolig i nummer 4. På begynnelsen av 1700-tallet fantes det kun åpne løkker som Skorsteinsfeierløkken og ingen veit i området, som for øvrig ble bebygd fra 1720-årene.

I krysset hvor Drillveita møter Holstveita fra vest–øst kan man se kun tregårder hvorhen man ser (bildet), noe som gjør at man kan få et unikt inntrykk av hvordan Trondheim så ut etter bybrannen i 1842, da hele området ble gjenoppbygget med toetasjes trehus. 

## Historie
Gjennom utbygging av de eldre åpne løkkene nord for Kongens gate og vest for Prinsens gate etter 1720 ble det etablert flere nordgående veiter sør for Kongens gate. Av de som fortsatt eksisterer er Drillveita, Fotveita, Brandhaugveita og Willmannsveita. De andre var Bondegårdsveita samt Stålbakken, Svendstueveita og Waltersveita, hvor de tre siste i praksis ble erstattet av Tordenskiolds gate. Felles for disse var at de alle forsvant under reguleringen etter bybrannen i 1842.

## Bygninger og annet langs Drillveita
* **1:** Her lå tidligere Trondhjems Melkeforsynings utsalg.

## Bildegalleri

Drillveita (1930) (22167298166).jpg|Drillveita (1930)
Drillveita (ca. 1970) (15098912220).jpg|Drillveita (ca. 1970)
Holstveita 16 på hjørnet ved Drillveita (ca. 1970 - 1990) (15655265184).jpg|Holstveita 16 på hjørnet ved Drillveita (ukjent årstall)
Drillveita 4,6,8 (3921750995).jpg|Drillveita 4,6,8 (ukjent årstall)


## Litteratur
*
*
* Paasche, Erling (1983). Historisk litteratur om Trondheim: Trondheim i 1000 år: *Historisk Guide, Veitene - Middelalderens gatenett i Trondheim*, Trondheim kommune.

## Eksterne lenker
* Flickr.com – Bildesøk på Drillveita
Ubisoft Massive

**Ubisoft Massive**, tidligere kjent som **Massive Entertainment**, er et svensk spillutviklingsfirma. Selskapet ble grunnlagt i 1997 av Martin Walfisz. Ground Control og World in Conflict er to av selskapets mest kjent utgivelser.

## Utgivelser
* *[[Ground Control]]* (2000 – PC)
* *[[Ground Control: Dark Conspiracy]]* (2000 – PC)
* *[[Ground Control II: Operation Exodus]]* (2004 – PC)
* *[[World in Conflict]]* (2007 – PC)
* *[[World in Conflict: Soviet Assault]]* (2009 – PC)
* "Tom clancy's the division" (2016-PC)
## Eksterne lenker
*
Kåre Zakariassen

**Kåre Zakariassen** (1929&ndash;1999) var en norsk skuespiller, dramatiker og forfatter fra Kristiansand.

Som ungdom dro han til sjøs, gikk i land i Oslo og begynte i Statens Teaterskoles første kull. Etterpå fikk han engasjemenet på Centralteatret og Rogaland teater. I en oppsetning av *[[Insektsommer]]* av Karel Čapek på Rogaland Teater falt han ned fra snoreloftet og ble nesten totalt døv. Han begynte da å skrive for Radioteatret og debuterte med *Lovisa* fritt etter Gabriel Scott. Deretter skrev han en rekke teaterstykker, prologer og viser. Han skrev også en roman *Industrispionen* og to barnebøker. Han hadde også mindre biroller på film, blant annet i ''Hurra for Andersens'' (1966), ''Olsenbanden tar gull'' (1972) og *[[Kamilla og tyven]]* (1988).  

Døvheten ble tematisert av  Zakariassen i hørespillene *Hører du hva jeg sier* (1974) og *Hører du, Pelle* (1977). Flere av hans barnehørespill ble solgt til utlandet.

*Reinert med beinet*, med melodi av Adolf Eikvåg, er utvilsomt Zakariassens mest populære vise.

## Dramatiker

### Skuespill
* Et hjem å se frem til (Kristiansand Teater 1984)
* Søderbergelektroden (Elkem 1986)
* Da krigen kom – 1807 (Christianholm festning 1988)
* Generalens gjestebud (Ravnedalen 1991)
* Mesteren (Agder teater 1993 og 1995)
* Langfredag for Levian (Agder teater 1994)
* For ned til dødsriket (Agder teater 1995)
* Alle tiders bestefar (Agder teater 1996 og ny versjon 2004)
* Annen manns teine (Agder Teater 1997)
* En heirefjær til generalen (Vest-Agder fylkesmuseum 1999)
* Epilog for Ole (Arkivet 2000)
* Hører du Pelle (turné med teatergruppen Musidra)

### Hørespill
* *Kaperhavn* (for barn) (Tre deler) (produsert 1965)
* *Annen manns teine* (produsert 1974, reprise 1977 og 1985)
* *Hører du hva jeg sier* (produsert 1974, reprise 1975)
* *Et hjem å se fram til* (1976)
* *A1 kaller A2* (for barn) (Tre deler) (produsert 1977)
* *Hører du, Pelle* (for barn) (produsert 1977)

## Skuespiller

### Filmografi

* 1966 *[[Hurra for Andersens]]*
* 1967 *[[Søndag ettermiddag]]* (kortfilm for TV, som Kåre Zachariassen)
* 1969 *[[Tipp topp. Husmorfilmen 1969]]*
* 1972 *[[Olsenbanden tar gull]]* – bensinmann 2
* 1972 *[[Marikens bryllup]]* 
* 1979 *[[Mareritt ved midtsommer]]* (fjernsynsfilm, som Kaare Zakariassen) – kjøpmannen
* 1985 *[[Deilig er fjorden!|Deilig er fjorden]]* – havnearbeider
* 1988 *[[Kamilla og tyven]]* – herr Høstblad

## Referanser


## Kilder
* *Kåre mellom to permer* [musikktrykk] / [utg.: Lene Jarlsby]. – [Kristiansand] : Lene Jarlsby , 2006 ISBN 978-82-303-0797-7
* Hartenstein, Tilman: *Det usynlige teatret: Radioteatrets historie 1926-2001*, Oslo 2001, s. 207
Muséhagen

:*For Bergens botaniske hage se [[Arboretet og Botanisk hage]]*

**Muséhagen**, Muséplass 3, er en botanisk hage ved Universitetsmuseet i Bergens naturhistoriske avdeling på Nygårdshøyden i Bergen. 

I dag er Muséhagen, Arboretet og Botanisk hage samlet under navnet *Universitetshagene*.

## Historie
Hagen ble anlagt i årene 1897-99 etter plan utarbeidet av Jørgen Brunchorst, og omfatter 14 mål med ca. 3 000 forskjellige arter som er samlet inn i årenes løp. De fleste av disse er hentet inn som frø fra viltvoksende planter i Norge og resten av verden, men hagen har også kulturformer av spesielt vakre eller viktige økonomiske planter.

I 1890-årene ble tomten fylt opp ved at private kunne tømme overskuddsjord der. Den første rhododendron som ble plantet ut i parken, kom fra hagen til Jørgen Brunchorsts mor. Like innenfor hageporten ved museets nordfløy står to barlindtrær, hentet fra hagen til Hans Tank i sentrum, der de trolig ble plantet i 1788. I 1929 ble de flyttet til Muséhagen med hesteskyss.

Hagens 10 meter høye veksthus, *Palmehuset*, ble oppført av arkitekt Gustav Bild i 1901. Veksthuset ble kjøpt komplett i Breslau og bekostet av Conrad Mohr. Drivhuset hadde opprinnelig gotiskpreget støpejernsdetaljering og et spissbuet glasstak. Midtpartiet hadde også en omløpende plattform (balkong), helt i tråd med internasjonal drivhus-arkitektur. Veksthuset ble ombygd ved midten av 1900-tallet, bl.a. med nytt tradisjonelt saltak.

Hageanlegget med gartneribygget er fra 1890, og veksthuset ble fredet etter forskrift i 2013.

Hagens fontene heter «Fugledammen» og ser ut som den er bygd opp av kvernsteiner stablet oppå hverandre. Den minste og øverste steinen er en romersk kvern av granitt. Slike kverner er alltid importvare. De to kvernsteinene under er norske vasskverner fra kvernhus og består av granatglimmerskifer. De eldste slike steinbruddene, som det er rundt 400 av, befinner seg i Hyllestad, der det har vært drift fra tidlig 700-tall og opp mot moderne tid. Den nederste kvernsteinen er av en annen type granatglimmerskifter fra Saltdal nær Fauske. Trolig ble disse kvernsteinene hentet fra museets arkeologiske samling og brukt til å bygge opp en fontene, en fremgangmåte som i dag ville vært utenkelig.

Hagen tjente som Universitetet i Bergens botaniske hage til 1996, og er fortsatt uteavdeling rundt De naturhistoriske samlinger ved Universitetsmuseet i Bergen. En ny og langt større botanisk hage på 70 mål er etablert ved Arboretet og Botanisk hage på Milde, men Muséhagen er bevart intakt og beholdt som en litt enklere botanisk hage i byen.

## Referanser


## Eksterne lenker
* 
* 
*  Riksantikvaringen om fredningen av museet og Muséhagen